CELEX: 31999R1167
Language: el
Date: 1999-06-03 00:00:00
Title: Κανονισμός (ΕΚ) αριθ. 1167/1999 της Επιτροπής, της 3ης Ιουνίου 1999, για την τροποποίηση του κανονισμού (ΕΚ) αριθ. 831/97 για τον καθορισμό των ποιοτικών προδιαγραφών για τα αβοκάντο

Avis juridique important

|

31999R1167

Κανονισμός (ΕΚ) αριθ. 1167/1999 της Επιτροπής, της 3ης Ιουνίου 1999, για την τροποποίηση του κανονισμού (ΕΚ) αριθ. 831/97 για τον καθορισμό των ποιοτικών προδιαγραφών για τα αβοκάντο  

Επίσημη Εφημερίδα αριθ. L 141 της 04/06/1999 σ. 0004 - 0004

ΚΑΝΟΝΙΣΜΟΣ (ΕΚ) αριθ. 1167/1999 ΤΗΣ ΕΠΙΤΡΟΠΗΣτης 3ης Ιουνίου 1999για την τροποποίηση του κανονισμού (ΕΚ) αριθ. 831/97 για τον καθορισμό των ποιοτικών προδιαγραφών για τα αβοκάντοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 857/1999(2), και ιδίως το άρθρο 2 παράγραφος 2,Εκτιμώντας:(1) ότι στο παράρτημα του κανονισμού (ΕΚ) αριθ. 831/97(3) καθορίζονται οι εμπορικές προδιαγραφές για τα αβοκάντο·(2) ότι η ΟΕΕ/ΟΗΕ (Οικονομική Επιτροπή για την Ευρώπη των Ηνωμένων Εθνών) FFV-42 όσον αφορά την εμπορία και τον έλεγχο της εμπορικής ποιότητας των αβοκάντο που παραδίδονται στο διεθνές εμπόριο μεταξύ των κρατών μελών της ΟΕΕ/ΟΗΕ και με προορισμό τις χώρες αυτές, τροποποιήθηκε κατά τις τελευταίες συνδεριάσεις της ομάδας εργασίας των προδιαγραφών των φθαρτών τροφίμων και της αναπτύξεως της ποιότητας της ΟΕΕ/ΟΗΕ· ότι το άρθρο 2 παράγραφος 2 του κανονισμού (ΕΚ) αριθ. 2200/96 προβλέπει ότι, κατά την έγκριση των προδιαγραφών που αφορούν τα οπωροκηπευτικά, λαμβάνονται υπόψη οι προδιαγραφές ΟΕΕ/ΟΗΕ που συνιστώνται από αυτή την ομάδα εργασίας· ότι είναι συνεπώς επιθυμητό να προβούμε στην εναρμόνιση των κοινοτικών προδιαγραφών για τα αβοκάντο με τις αντίστοιχες προδιαγραφές ΟΕΕ/ΟΗΕ·(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 831/97 τροποποιείται ως εξής:1. Στον τίτλο ΙΙ, "ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ", σημείο Α "Ελάχιστα χαρακτηριστικά", δεύτερο εδάφιο πρώτη πρόταση, οι λέξεις "συνεκτικά κατά την αποστολή και" προστίθενται μετά τις τις λέξεις "πρέπει να είναι".2. Στον τίτλο V, "ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ", σημείο Α "Ομοιογένεια", το πρώτο εδάφιο αντικαθίσταται από το ακόλουθο κείμενο, συμπεριλαμβανομένης της υποσημείωσης (1): "Το περιεχόμενο κάθε συσκευασίας πρέπει να είναι ομοιογενές και να περιλαμβάνει μόνον αβοκάντο της ίδιας καταγωγής, ποικιλίας, ποιότητας, χρωματισμού(4) και μεγέθους."Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Ιουνίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 108 της 27.4.1999, σ. 7.(3) ΕΕ L 119 της 8.5.1997, σ. 13.(4) Η τροποποίηση του χρωματισμού για τις ποικιλίες με σκούρο φλοιό δεν θεωρείται ελάττωμα, αλλά ο χρωματισμός των καρπών κάθε συσκευασίας πρέπει να είναι ομοιόμορφος κατά την αποστολή.